**INSPECTORATUL ŞCOLAR JUDEŢEAN ILFOV**

**OLIMPIADA DE ISTORIE**

**Clasa a IX-a**

**Etapa locală**

**30 ianuarie 2016**

* **Ambele subiecte sunt obligatorii.**
* **Subiectele se tratează pe foi separate.**
* **Se acordă 10 puncte din oficiu.**
* **Timpul de lucru este de 3 ore.**

**Subiectul I (40 puncte)**

Citiţi cu atenţie sursele de mai jos:

**A.**„ Sumerienii, a căror origine este necunoscută, reprezintă punctul de plecare al oricărei evoluţii istorice pe care o putem concepe. Ei au preluat şi utilizat acumulările mai vechi ale evoluţiei neolitice (oraşe, temple, prima pictogramă, sigiliul rotund) ca într-o explozie culturală, la scurt timp după apariţie (aprox. 3300 î.Hr.), pe cursul inferior al Eufratului şi Tigrului, dezvoltându-se până la o cultură superioară (…) – hieroglife perfecţionate care au evoluat rapid spre abstractizare, spre scrierea cuneiformă utilizată în administraţia templelor, în oraşele-state (printre altele Eridu, Ur, Uruk, Lagaş, Umma, Nippur, Kiş). În fruntea lor se afla un rege- preot (…) sfătuit de o adunare a nobililor.

Oraşele-state sumeriene au construit o primă comunitate culturală (...), însă nu şi o comunitate politică. Mai mult, ele rivalizau, fiecare încercând să-şi impună hegemonia, cu centre de greutate mereu în schimbare. Dominaţia spirituală şi politică a oraşelor-state, templele şi palatele, au cunoscut primul recul datorită relaţiilor tensionate dintre ele.”

(Imanuel Geiss, *Istoria lumii.Din preistorie până în anul 2000*)

**B.**„Primele documente scrise ale civilizaţiei egiptene datează din anul 3000 î.Hr. Înainte de această dată ţara era împărţită în două regate: cel al Egiptului de Jos, la nord, cuprinzând zona deltei, mai avansat din punct de vedere economic şi cel al Egiptului de Sus, care cuprindea valea Nilului (…), dispunând de o armată eficientă. Cel care a realizat procesul de unificare a ţării a fost Egiptul de Sus în jurul anului 3000 î. Hr. (…) Egiptul a cunoscut cea mai înfloritoare perioadă din istoria sa între mileniul III şi II î. Hr. (…) În timpul lor [primelor două dinastii] a început să se definească organizarea birocratică-administrativă (cca. 3000-2700 î.Hr.). Transferarea capitalei la Memphis a marcat începutul puterii egiptene. În această perioadă faraonul mai important a fost Zoser, căruia i se datorează grandiosul complex funerar de la Saqqara. Urmaşii săi, Kheops, Khephren şi Mykerinos, au lăsat prin mormintele lor, piramidele de la Ghizeh, un grandios simbol al nivelului atins de civilizaţia egipteană. O perioadă de criză, «prima perioadă intermediară» (2200-2050 î.Hr.) s-a constatat atunci când principii provinciali au încercat să iasă treptat de sub autoritatea faraonului.”

(*Enciclopedie de istorie universală*)

Răspundeţi următoarelor cerinţe:

1. Precizaţi, pe baza sursei B, o informaţie referitoare la arhitectura orientală. **3 puncte**
2. Menţionaţi, pe baza sursei B, două informaţii aflate în relaţie cauză-efect referitoare la «prima perioadă intermediară». **5 puncte**
3. Menţionaţi, pe baza surselor A şi B, o deosebire referitoare la organizarea politică şi selectaţi câte o informaţie din fiecare sursă prin care să susţineţi deosebirea respectivă. **8 puncte**
4. *Sumerienii, a căror origine este necunoscută, reprezintă punctul de plecare al oricărei evoluţii istorice pe care o putem concepe.* Susțineți această opinie prin trei informații selectate din sursa A. **9 puncte**
5. Prezentaţi un alt fapt istoric referitor la monarhia egipteană, în afara celor la care se referă sursa B. **5 puncte**
6. Prezentaţi alte două caracteristici ale civilizaţiei orientale antice transmise lumii contemporane, în afara celor la care se referă sursele A şi B. **10 puncte**

**Subiectul al II-lea (50 de puncte)**

Elaboraţi, în aproximativ patru-cinci pagini, o sinteză despre ***Europa de la Antichitate la Evul Mediu*** având în vedere:

* menţionarea a două caracteristici ale popoarelor din Europa în Antichitate;
* prezentarea a două forme de organizare politică din Europa Antică şi precizarea unei asemănări între acestea;
* menţionarea a două consecinţe ale evoluţiei vieţii politice asupra culturii din Europa în perioada Antichităţii;
* menţionarea a două fapte istorice referitoare la procesul formării popoarelor medievale din Europa;
* prezentarea unei asemănări şi a unei deosebiri în procesul constituirii a două state medievale;
* menţionarea unui element de continuitate între Antichitate şi Evul Mediu şi prezentarea unui fapt istoric în acest sens.

***Notă!***

Se punctează şi utilizarea **limbajului istoric adecvat**, **structurarea** prezentării, evidenţierea **relaţiei cauză-efect,** respectarea **succesiunii cronologice/ logice** a faptelor istorice şi **încadrarea** eseului în limita de spaţiu precizată.

**INSPECTORATUL ŞCOLAR JUDEŢEAN ILFOV**

**OLIMPIADA DE ISTORIE**

**Clasa a IX-a**

**Etapa locală**

**BAREM DE CORECTARE ŞI NOTARE**

**30 ianuarie 2016**

**SUBIECTUL I**

1. **3 puncte** pentru precizarea, pe baza sursei B, a oricărei informaţii referitoare la arhitectura orientală.
2. **5 puncte** pentru menţionarea, pe baza sursei B, a oricăror două informaţii aflate în relaţie cauză-efect referitoare la «prima perioadă intermediară».
3. **2 puncte** pentru menţionarea, pe baza surselor A şi B, a oricărei deosebiri referitoare la organizarea politică;

**câte 3 puncte** pentru selectarea fiecărei informaţii din fiecare sursă, prin care se

susţine deosebirea respectivă. **(3p x 2 = 6p)**

1. **Câte 3 puncte** pentru selectarea oricăror trei informații prin care se susține opinia formulată; **(3p x 3 = 9p)**
2. **2 puncte** pentru menţionarea oricărui alt fapt istoric referitor la monarhia egipteană, în afara celor la care se referă sursa B.

**3 puncte** pentru prezentarea faptului istoric menționat prin evidențierea relației de cauzalitate și utilizarea unui exemplu/unei caracteristici.

1 punctpentru utilizarea **doar** a unui exemplu/ a unei caracteristici referitoare la

aspectul menţionat;

1. **câte 2 puncte** pentru menţionarea oricăror două caracteristici ale civilizaţiei greceşti antice transmise lumii contemporane. **(2p X 2 =4p)**

**câte 3 puncte** pentru prezentarea caracteristicilor menţionate, prin evidenţierea

relaţiei de cauzalitate şi utilizarea unui exemplu/ a unei caracteristici;

**(3p X 2 =6p)**

câte 1 punctpentru utilizarea **doar** a unui exemplu/ a unei caracteristici

referitoare la aspectul menţionat;

**Total 40 puncte**

**SUBIECTUL AL II-LEA:**

**Informaţia istorică – 40 de puncte distribuite astfel:**

* **câte 2 puncte** pentru menţionarea oricăror două caracteristici ale popoarelor din Europa în Antichitate; **(2p x 2 = 4p)**
* **câte 2 puncte** pentru menţionarea oricăror două forme de organizare politică din Europa Antică; **(2p x 2 = 4p)**

**câte 3 puncte** pentru prezentarea fiecărei forme de organizare politică menţionată

prin evidenţierea relaţiei de cauzalitate şi utilizarea unui exemplu/ a unei

caracteristici; **(3p x 2 = 6p)**

câte 1 punctpentru utilizarea **doar** a unui exemplu/ a unei caracteristici referitoare

la aspectul menţionat

**2 puncte** pentru precizarea unei asemănări între cele două forme de organizare politică menţionate;

* **câte 2puncte**pentrumenţionareaoricărordouăconsecinţe ale evoluţiei vieţii politice asupra culturii din Europa în perioada antichităţii; **(2p x 2 = 4p)**
* **câte 2 puncte** pentru menţionarea oricăror două fapte istorice referitoare la procesul formării popoarelor medievale din Europa; **(2p x 2 = 4p)**
* **câte 2 puncte** pentru menţionarea oricărei asemănări şi a oricărei deosebiri în procesul constituirii a două state medievale; **(2p x 2 = 4p)**

**câte 3 puncte** pentru prezentarea fiecărei asemănări şi deosebiri menţionate

prin evidenţierea relaţiei de cauzalitate şi utilizarea unui exemplu/ a unei

caracteristici; **(3p x 2 = 6p)**

1. punctpentru utilizarea **doar** a unui exemplu/ a unei caracteristici referitoare la

aspectul menţionat;

* **1punct** pentru menţionarea oricărui element de continuitate între Antichitate şi Evul Mediu;

**2 puncte** pentru menţionarea oricărui fapt istoric care susţine continuitatea

menţionată;

**3 puncte** pentru prezentarea faptului istoric menţionat prin evidenţierea relaţiei

de cauzalitate şi utilizarea unui exemplu/ a unei caracteristici;

1 punctpentru utilizarea **doar** a unui exemplu/ a unei caracteristici referitoare la

aspectul menţionat

**Ordonarea şi exprimarea ideilor menţionate – 10 puncte** distribuite astfel:

* **2 puncte** pentru **structurarea sursei** (introducere - cuprins - concluzii);

1 punct pentru introducere/cuprins; cuprins/concluzii;

0 puncte pentru text nestructurat;1

* **3 puncte** pentru **evidenţierea relaţiei cauză-efect**, astfel încât compoziţia să

probeze înţelegerea procesului istoric;

1 punct pentru prezenţa parţială a relaţiei cauză-efect;

0 puncte pentru lipsa relaţiei cauză-efect;

* **2 puncte** pentru **respectarea succesiunii cronologice/ logice** a faptelor istorice;

1 punct pentru respectarea parţială a succesiunii cronologice/ logice a faptelor

istorice;

0 puncte pentru nerespectarea succesiunii cronologice/ logice a faptelor istorice;

* **2 puncte** pentru **utilizarea limbajului istoric**;

1 punct pentru utilizarea parţială a limbajului istoric;

0 puncte pentru lipsa limbajului istoric;

* **1 punct** pentru **respectarea limitei de spaţiu**;

0 puncte pentru nerespectarea limitei de spaţiu.

**Total 50 de puncte**

**Total 90 de puncte. Se acordă 10 puncte din oficiu.**

**Total - 100 de puncte.**